ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สจ. 23/2553เรื่อง แบบและวิธีการแจ้งหรือเปลี่ยนแปลงข้อมูลกรรมการและผู้บริหารของบริษัท\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 57(6) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย และข้อ 4 แห่งประกาศคณะกรรมการกํากับตลาดทุน ที่ ทจ. 19/2553 เรื่อง หลักเกณฑ์การแสดงชื่อบุคคลในระบบข้อมูลรายชื่อกรรมการและผู้บริหารของบริษัทที่ออกหลักทรัพย์ ลงวันที่ 25 พฤษภาคม พ.ศ. 2553 สํานักงานออกข้อกําหนดไว้ดังต่อไปนี้ ข้อ 1 ในประกาศนี้และในแบบตามประกาศนี้ (1) "บริษัท" หมายความว่า บริษัทที่ขออนุญาตเสนอขายหลักทรัพย์ที่ออกใหม่หรือบริษัทที่ได้รับอนุญาตให้เสนอขายหลักทรัพย์ที่ออกใหม่ซึ่งยังคงมีหน้าที่จัดทําและส่งรายงานเกี่ยวกับฐานะการเงินและผลการดําเนินงานของบริษัทตามมาตรา 56 (2) "ประกาศ ที่ กจ. 8/2553" หมายความว่า ประกาศคณะกรรมการกํากับหลักทรัพย์และตลาดหลักทรัพย์ ที่ กจ. 8/2553 เรื่อง การกําหนดลักษณะที่ขาดความน่าไว้วางใจของกรรมการและผู้บริหารของบริษัท ลงวันที่ 23 เมษายน พ.ศ. 2553 ข้อ 2 ในการแจ้งชื่อกรรมการและผู้บริหารของบริษัทเพื่อนําเข้าสู่ระบบข้อมูลรายชื่อกรรมการและผู้บริหารของบริษัทที่ออกหลักทรัพย์ ให้บริษัทแจ้งชื่อและข้อมูลของบุคคลดังกล่าวต่อสํานักงานตามวิธีการดังต่อไปนี้ (1) แจ้งชื่อและข้อมูลผ่านระบบการรับส่งข้อมูลอิเล็กทรอนิกส์ตามที่กําหนดไว้บนเว็บไซต์ของสํานักงาน และ (2) ยื่นข้อมูล คํารับรอง และคํายินยอมในรูปเอกสารสิ่งพิมพ์ตามแบบ 35-E1 ที่จัดไว้ในระบบตาม (1) พร้อมด้วยเอกสารหลักฐานดังต่อไปนี้ (ก) สําเนาบัตรประจําตัวประชาชน หรือสําเนาหนังสือเดินทาง (ข) เอกสารแสดงการเปลี่ยนชื่อ ชื่อสกุล (เฉพาะเอกสารทุกฉบับที่แสดงการเปลี่ยนชื่อหรือชื่อสกุลภายหลังจากที่กรรมการหรือผู้บริหารบรรลุนิติภาวะแล้ว) ข้อมูลที่บริษัทยื่นต่อสํานักงานทั้งในรูปข้อมูลอิเล็กทรอนิกส์และเอกสารสิ่งพิมพ์ต้องมีข้อความถูกต้องตรงกัน ข้อ 3 เมื่อบริษัทได้ยื่นเอกสารหลักฐานตามข้อ 2 สํานักงานจะดําเนินการอย่างใดอย่างหนึ่งดังต่อไปนี้ ภายในเจ็ดวันทําการนับแต่วันที่สํานักงานได้รับเอกสารหลักฐานที่ถูกต้องและครบถ้วน (1) แสดงชื่อกรรมการหรือผู้บริหารแต่ละรายในระบบข้อมูลรายชื่อกรรมการและผู้บริหารของบริษัทที่ออกหลักทรัพย์(2) แจ้งปฏิเสธการแสดงรายชื่อในระบบข้อมูลรายชื่อกรรมการและผู้บริหารของบริษัทที่ออกหลักทรัพย์ในกรณีที่ปรากฏข้อเท็จจริงว่าบุคคลดังกล่าวมีลักษณะขาดความน่าไว้วางใจตามประกาศ ที่ กจ. 8/2553 (3) แจ้งให้รอผลการตรวจสอบข้อเท็จจริงเพิ่มเติมตามระยะเวลาที่กําหนดในหนังสือแจ้งนั้น ข้อ 4 เพื่อประโยชน์ในการแต่งตั้งบุคคลเป็นกรรมการหรือผู้บริหาร บริษัทหรือบุคคลที่จะได้รับการแต่งตั้งเป็นกรรมการหรือผู้บริหาร อาจขอตรวจสอบคุณสมบัติของบุคคลดังกล่าวต่อสํานักงาน โดยให้ปฏิบัติดังนี้(1) ในกรณีที่บริษัทเป็นผู้ขอตรวจสอบ ให้บริษัทขอตรวจสอบผ่านระบบการรับส่งข้อมูลอิเล็กทรอนิกส์ตามที่กําหนดไว้บนเว็บไซต์ของสํานักงาน และบุคคลที่บริษัทจะแต่งตั้งให้เป็นกรรมการหรือผู้บริหารต้องยื่นหนังสือยินยอมให้เปิดเผยข้อมูลตามแบบ 35-E2 ที่จัดไว้บนเว็บไซต์ของสํานักงาน(2) ในกรณีที่บุคคลที่จะได้รับการแต่งตั้งเป็นกรรมการหรือผู้บริหารเป็นผู้ขอตรวจสอบ ให้บุคคลดังกล่าวยื่นหนังสือขอตรวจสอบคุณสมบัติในการเป็นกรรมการและผู้บริหารตามแบบ 35-E3 ที่จัดไว้บนเว็บไซต์ของสํานักงานสํานักงานจะดําเนินการอย่างใดอย่างหนึ่งดังต่อไปนี้ ภายในเจ็ดวันทําการนับแต่วันที่สํานักงานได้รับเอกสารหลักฐานที่ถูกต้องและครบถ้วนตามวรรคหนึ่ง (1) หรือ (2) แล้วแต่กรณี (1) แจ้งการสามารถแสดงชื่อในระบบข้อมูลรายชื่อกรรมการและผู้บริหารของบริษัทที่ออกหลักทรัพย์ (2) แจ้งการอยู่ในข่ายที่สํานักงานไม่สามารถแสดงชื่อในระบบข้อมูลรายชื่อกรรมการและผู้บริหารของบริษัทที่ออกหลักทรัพย์ (3) แจ้งการต้องตรวจสอบข้อเท็จจริงเพิ่มเติมตามระยะเวลาที่กําหนดในหนังสือแจ้งนั้น ข้อ 5 การเปลี่ยนแปลงรายชื่อหรือข้อมูลของกรรมการหรือผู้บริหารของบริษัทในลักษณะดังต่อไปนี้ ให้บริษัทแจ้งต่อสํานักงานผ่านระบบการรับส่งข้อมูลอิเล็กทรอนิกส์ตามที่กําหนดไว้บนเว็บไซต์ของสํานักงาน โดยไม่ชักช้าแต่ต้องไม่เกินเจ็ดวันทําการนับแต่วันที่มีการเปลี่ยนแปลงนั้น(1) การแต่งตั้งกรรมการหรือผู้บริหารรายใหม่ ให้บริษัทแจ้งรายชื่อและข้อมูลของบุคคลดังกล่าว โดยให้ปฏิบัติตามความในข้อ 2 โดยอนุโลม(2) การพ้นตําแหน่งของกรรมการหรือผู้บริหาร ให้บริษัทแจ้งรายชื่อ ตําแหน่งของบุคคลดังกล่าว เหตุแห่งการพ้นตําแหน่ง และวันที่พ้นตําแหน่ง ทั้งนี้ เฉพาะกรณีที่มิได้มีการแต่งตั้งบุคคลดังกล่าวให้ดํารงตําแหน่งอีกต่อไป(3) การเปลี่ยนแปลงข้อมูลดังต่อไปนี้ของกรรมการหรือผู้บริหารของบริษัทที่มีชื่ออยู่ในระบบข้อมูลรายชื่อกรรมการและผู้บริหารของบริษัทที่ออกหลักทรัพย์อยู่แล้ว(ก) การเปลี่ยนชื่อ ชื่อสกุล (ให้แนบเอกสารแสดงการเปลี่ยนชื่อ หรือชื่อสกุลมาด้วย) (ข) การเปลี่ยนแปลงเกี่ยวกับการดํารงตําแหน่ง (ค) การเปลี่ยนแปลงเกี่ยวกับการผ่านการอบรมที่เกี่ยวข้องกับการทําหน้าที่เป็นกรรมการหรือผู้บริหารที่จัดโดยสมาคมส่งเสริมสถาบันกรรมการบริษัทไทย ข้อ 6 เมื่อปรากฏข้อเท็จจริงต่อบริษัทที่ได้รับอนุญาตให้เสนอขายหลักทรัพย์ที่ออกใหม่ซึ่งยังคงมีหน้าที่จัดทําและส่งรายงานเกี่ยวกับฐานะการเงินและผลการดําเนินงานของบริษัทตามมาตรา 56 ว่ากรรมการหรือผู้บริหารของบริษัทมีลักษณะขาดความน่าไว้วางใจกลุ่มที่ 1 หรือกลุ่มที่ 2 ตามที่กําหนดไว้ในประกาศ ที่ กจ. 8/2553 ให้บริษัทดังกล่าวรายงานการมีลักษณะขาดความน่าไว้วางใจกลุ่มที่ 1 หรือกลุ่มที่ 2 โดยไม่ชักช้า แต่ไม่รวมกรณีที่สํานักงานได้แจ้งต่อบริษัทเมื่อปรากฏข้อเท็จจริงดังกล่าวแล้ว ทั้งนี้ การรายงานดังกล่าวให้เป็นไปตามแบบ 57-E1 ที่จัดไว้บนเว็บไซต์ของสํานักงาน ในกรณีที่บริษัทตามวรรคหนึ่งพบเหตุอันควรเชื่อว่ากรรมการหรือผู้บริหารของบริษัทมีพฤติกรรมที่อาจเข้าลักษณะขาดความน่าไว้วางใจกลุ่มที่ 3 ตามที่กําหนดไว้ในประกาศที่ กจ. 8/2553 บริษัทอาจรายงานพฤติกรรมดังกล่าวพร้อมเอกสารหลักฐานต่อสํานักงานตามแบบที่กําหนดไว้ในวรรคหนึ่งก็ได้ ข้อ 7 ในกรณีที่มีประกาศฉบับอื่นใดอ้างอิงประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 27/2552 เรื่อง แบบและวิธีการแจ้งหรือเปลี่ยนแปลงข้อมูลกรรมการและผู้บริหารของบริษัทที่ออกหลักทรัพย์ ลงวันที่ 28 กรกฎาคม พ.ศ. 2552 ให้การอ้างอิงดังกล่าวหมายถึงการอ้างอิงประกาศฉบับนี้ ข้อ 8 ประกาศนี้ให้ใช้บังคับตั้งแต่วันที่ 16 มิถุนายน พ.ศ. 2553 เป็นต้นไป ประกาศ ณ วันที่ 15 มิถุนายน พ.ศ. 2553 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_หมายเหตุ : เหตุผลในการออกประกาศฉบับนี้ คือ เพื่อกําหนดรายละเอียดเกี่ยวกับขั้นตอนและวิธีการ ในการนําชื่อกรรมการและผู้บริหารเข้าสู่ระบบข้อมูลรายชื่อกรรมการและผู้บริหารของบริษัทที่ออกหลักทรัพย์ และการกําหนดหน้าที่ในการรายงานการมีลักษณะขาดความน่าไว้วางใจของกรรมการและผู้บริหารของบริษัท รวมทั้งหน้าที่ในการแจ้งการเปลี่ยนแปลงรายชื่อหรือข้อมูลกรรมการและผู้บริหาร ของบริษัทในระบบดังกล่าว จึงจําเป็นต้องออกประกาศนี้